b'\n_START_ARTICLE_\nNick St. Nicholas\n_START_PARAGRAPH_\nNick St. Nicholas (synt. Klaus Karl Kassbaum) (28. syyskuuta 1945 Pl\xc3\xb6n, Saksa) on saksalais-syntyinen kanadalainen basisti._NEWLINE_St. Nicholas muutti perheineen Torontoon Kanadaan toisen maailmansodan j\xc3\xa4lkeen. 1960-luvun puoliv\xc3\xa4liss\xc3\xa4 h\xc3\xa4n toimi basistina The Sparrows-yhtyeess\xc3\xa4, josta muodostui my\xc3\xb6hemmin Steppenwolf. Sparrowsin hajottua h\xc3\xa4n liittyi kalifornialaiseen T.I.M.E.-yhtyeeseen yhden levyn ajaksi._NEWLINE_Vuonna 1969 St. Nicholas liittyi suosionsa huipulla olevaan Steppenwolfiin korvaten eronneen basistin Rushton Moreven. H\xc3\xa4n oli mukana menestyneill\xc3\xa4 albumeilla kuten Monster ja Steppenwolf Live. St. Nicholas erotettiin yhtyeest\xc3\xa4 vuonna 1970 ep\xc3\xa4m\xc3\xa4\xc3\xa4r\xc3\xa4isen k\xc3\xa4ytt\xc3\xa4ytymisen ja ailahtelevan soittovireen johdosta._NEWLINE_St. Nicholas perusti Steppenwolfin uudelleen vuonna 1977 keikkaillen l\xc3\xa4hinn\xc3\xa4 klubeissa ja ravintoloissa vaihtelevien kokoonpanojen kanssa, ja lopulta h\xc3\xa4n joutui luopumaan nimest\xc3\xa4 John Kayn nostaman oikeusjutun takia vuonna 1980._NEWLINE_Nyky\xc3\xa4\xc3\xa4n Nick St. Nicholas soittaa World Classic Rockers-yhtyeess\xc3\xa4, joka koostuu 1960-1970-luvuilla vaikuttaneista soittajista.'